Latowo wyliczanka
JAK BERBLA DOSTALA KLAPSA OD SOMSIADA
JAK BERBLA DOSTALA KLAPSA OD SOMSIADA
Z chalpy u moich starzikow wylaziolo sie od strony zogrody na plac, potym dziepiyro bez fortka szlo sie na droga. Fortka bola dycki zawarto i na wiyrchu zahaczono, coby kery bajtel abo zwierzynto niy wylazlo na droga. Bo choc autow malo jezdziolo, to jednak wypadki tyz sie trefioly, bo to i pod formanka szlo wleciec.
Jak sie wylazlo na plac, to po lewy stronie boly chlywiki, kaj starziki i ujki czimali wongel i drzewo do pieca. Bo starziki i te dwie ciotki – frele miyszkaly na dole, a naprzeciwko ujek Izydor (moj potek, tyn, co sie tak naprol jak jo sie urodziola) z familijom, a zas na wiyrchu miyszkol ujek Leo z familijom. Na wiyrchu bola tyz cudzo rodzina, co miala sztyry cery. Ta jedna bola Basia, rok starszo odymie, Ula bola tak jak jo staro, Monika i Ewa – obie mlodsze. Z moimi kuzynami i z tymi dziolchami my sie dycki bawiyli na placu. Ojciec od tych dziolchow nazywol sie Karlik i jezdziol takim ciynzkim motoradym. Roz przijechol z roboty wykonczony, bo robiol na grubie, a trzi starsze ciongly mie na wiyrch do siebie, cobych se z niymi grala w doma. Nojmlodszo Ewa chyba spala w izbie. No i my robioly larmo, a Karlik przodzi nos uciszol, a potym poustawiol w rzyndzie od nojwiynkszy do nojmynszy i kozdo z nos dostala klapsa. Policzol: sztyry koperytle, sztyry klapsy. Dziepiyro potym sie kapnol, ze ta jedna to niy jego. To wcale niy bolalo, i nic takego sie niy stalo, ale on zarozki poszol do moji Omy sie tlumaczyc, przeproszol, bo on bol pewny, ze to wszystko jego dziolchy. Wszyscy sie jeszcze dugo smioli z Karlika i z moji przigody.
Moj kuzyn Pyjter (synek od ujka Izydora) bol tak stary jak jo. Ale to bol gizd! Dycki mie robiol za blozna i wykorzystowol, kaj yno szlo.
Ciotka Lyjna w drodze z roboty kupowala dlo nos lizoki. To boly take duge, kolorowe szkloki na patyku. Niy boly jednake wielke i jak ciotka dala nom te lizoki, to Pyjter drapko lapnol tyn wiynkszy. Jo se moj mynszy pomalu lizala, boch se go szanowala, coby na duzy styknol, a Pyjter gibko swoj zezar, a potym mie na sumiynie wlaziol, ze on niy mo lizoka, a jo mom, powinnach sie z nim podzielic, jak jo moga tak sama jesc… No ja, Berbla dycki bola miynko, wziona, przelomala swoj lizok, ale na niyszczynscie jedyn konsek bol mynszy, a drugi wiynkszy. No i co??? Pyjter jak dycki frech lapnol se tyn wiynkszy i zarozki zezar!
Jaaa…gyszichty, co jo przezola z moim kuzynym to byda Wom jeszcze osprawiac.
Na placu, tak trocha z prawy strony stola plompa – tako z prawdziwego zdarzynio. Chodziolo sie z kiblami, kere wiyszalo sie na takim dziubku, a potym plompowalo woda. Woda bola czysto, zrodlano. W latach szescdziesiontych ujek Izydor doprowadziol woda do chalpy, i plompa bola juz niypotrzebno, ale stola dalij, bo fajnie wyglondala.
Za chlywikami po lewyj stronie stoly dwa hazle drzewiane. Jak sie tam siedzialo w lato i otwarlo dzwiyrze, to bol widok na zogroda, fajnie zielono, kwiotki wonialy…. We zima to sie drapko swoj interes w hazliku zalatwialo i smiatalo do chalpy.
Barbara Matusiewicz
Papieżowi naszemu
Odpłynął z Barką do Ojca
Odpłynął z „ Barką” do Ojca w niebie
długa i znojna była to droga
zostawił nam serce pełne miłości
a ból i cierpienie zabrał do Boga
Przez okno w niebie na ziemię spogląda
uśmiecha się do świata i lud błogosławi
nie płaczcie za nim kochane dzieci
On odszedł lecz samych nas nie zostawi
Jak dobry Ojciec kocha Swoje dzieci
będzie nas wspierał pomagał w potrzebie
a pokój który tak szczerze umiłował
wyprosi dla nas u Boga w niebie
Gołąbku pokoju skrzydlaty przyjacielu
zanieś do Papieża piosenkę miłości
o Czarnej Madonnie z Jasnej Częstochowy
niech się ucieszy z naszej wdzięczności
Regina Sobik
Francik na słożbie u św.Barborki
Francik na słożbie u św Barborki
Ciynżko miołeś Francku
ta życiowo droga
a że jo Ci pszaja
toż Ci tyż pomoga
Wezna Cie na słożba
bo rady niy dowom
bydziesz mi pomogoł
rynkami i gowom
Bydziesz tu we niebie
moji wojsko ćwiczoł
a jak styknie czasu
z Piotrym dusze liczoł
Kejby śmiertka kosom
fest niy wywijała
wiyncy niż trza bydzie
duszyczek dostała
A tym co za gruba
życie swe łoddali
prziwachujesz kejby
łordery dostali
Robota niy ciynżko
dosz ji rada przeca
na dole tompnyło
po Hanysa leca
R.SOBIK
Oczekiwanie- roraty
Oczekiwanie – roraty
Adwentowy ranek
choć ciemno na dworze
dzieci uśmiechnięte
idą na roraty o tak wczesnej porze
Lampioniki niosą
drogę oświetlają
na Bożą Dziecinę
z radością czekają
Mróz szczypie po uszach
nosek już czerwony
za niedługo będzie
Król Swiata zrodzony
Anioł oznajmuje
na gwizdy wskazuje
w żłóbeczku w Betlejem
miejsce się szykuje
Urszula Oślislok
Starzikowe łosprowjani
Starzikowe łosprowjani
Czy to straszki czy potwory ?sama nie wjym co za mory !
Kjejś sam u nos grasowały tak mi starzik łosprowjali
Jak kjejś jeszcze młodzi byli i na zolyty łazili
Było to kjeroś niydzieliczka jak przybrali se troszyczka
Na kole se pyndalujóm i ku chałpje swoji drałujóm
Aż tu naroz cojś sie stało ,kwik i chark ! cojś przed kołym przeleciało !
Jakojś heksa przefurgała ! a za nióm gusia pognała !
Potym liści kupa leci,wszysko to pod koło śmjeci
Ze tym wszyskim szum i wjater,choby halny kajś ze Tater
Starzik sie tak wylynkali nie poradzili jechać dali
Fest strasznie to wyglóndało,że starzikym aż czepało
Spamjyntać sie nie poradzili,nie wjedzieli kaj byli
Co za straszki to spotkali ?czy stoć? czy jechać dali ?
Cimok wszyndzi nałokoło,tuż siodajóm zajś na koło
Lampa jim blynduje, kaj je dróga pokazuje
S cołkij siły pyndalujóm i do chałpy wartko gzujóm
Ani koła nie schowali yno do dwjyrzi targali
W dóma se tak rozważujóm – co za zwidy jich prześladujóm ?
Co to było co leciało ?czamu ku nim se to gnało ?
Cołko nocka nie przespali bo sie dali dygotali
Cołki życi to spominali,potym wnuki łoszczegali
Po nockach sie nie smykejcie,pryndko do chałpy gnejcie
By tam kjeś co nie było, jak mje sie to trefiło
Nie idzie tego łopedzieć,strach wy mje bydzie dycki siedzieć
Tak starzik mi prawili,a jo słuchała – łobjecałach
że nie byda po nocach sie smykała
Urszula Oślislok
Synku wroc tu na Slask-Stefan Hosch
Wspomnienia z pobytu w maju po dlugich latach w rodzinnych stronach.Filmowalam droge zeby mi zostala dlugo w pamieci,a moze komus przypomni jego pobyt na Slasku ….
Wspomniynia ze rajzy po Hajmacie ,niyzapomniane wrazynia i chwile spyndzone w gronie familiji i kamratek .Moze sie ftos porajzuje jak jo ?? i powspomino nasz Slonsk……
Boże Ciało
BOŻE CIAŁO
Dzwóny bijóm,nas wołajóm
Boże Ciało łogłoszajóm
I idymy se drógami
Dzieci idóm z koszyczkami
Jedne na bjoło łobleczóne
Niesóm śwjyczki zapolóne
A te myjsze sypjóm kwjyci
Przed baldachimym idzie reszta dzieci
Dużo idzie ministrantów
Pod baldachimym ksióndz z monstrancjóm
Wszyjscy ludzie potym idóm
Procesyjóm nazot do kościoła przydóm
Idóm tak drógóm i śpjywajóm
Muzykanty jim przygrywajóm
Sztyry ołtorze narychtowane
Przy kożdym pjyknie je porzykane
Po procesyji jak już to bydzie
To zajś sie nazot pod ołtorz idzie
Narwać se brzózki co nióm strojili
Zawsze pora gałónzek do dóm my przynosili
Urszula Oślislok
Łodpłynoł „Barkom”
Łodpłynoł „Barkom ”
Łodpłynoł s „Barkom” do Łojca w niebie
i chocioż ciynżko mu była droga
łostawioł nom serce gorki jak łogiyń
a wszystki utropty wzion do Ponboczka
Teraz filuje s wiyrchu na ziymia
przeca nos samych tu nie łostawioł
i po coż ślimtać po coż biadolić
kej nom tak pszaje i bogosławi
Dlo Niego kożdy je siostrom bratym
Ponboczek doł mu tyż mocka siły
kere bez lata pontyfikatu
do Tych malućkich Go zakludziły
Już my tu nie som jak te siyroty
chocioż łokropnie ckni się bez Niego
toż żeby my się już nie tropili
doł nom Ponboczek nowego Świyntego
naszego papiyża Poloka Jana Pawła II
R.Sobik
pol_Latn ces_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn vec_Latn szl_Latn szl_Latn szl_Latn szl_Latn szl_Latn szl_Latn dik_Latn szl_Latn bos_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ces_Latn szl_Latn szl_Latn plt_Latn ace_Latn pol_Latn pol_Latn pol_Latn kmr_Latn pol_Latn pol_Latn pol_Latn gle_Latn pol_Latn pol_Latn pol_Latn szl_Latn pol_Latn pol_Latn pol_Latn szl_Latn pol_Latn pol_Latn pol_Latn eus_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn epo_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn szl_Latn pol_Latn szl_Latn szl_Latn szl_Latn kmr_Latn szl_Latn kea_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn ltg_Latn szl_Latn szl_Latn szl_Latn szl_Latn ces_Latn szl_Latn eus_Latn ceb_Latn ceb_Latn szl_Latn szl_Latn szl_Latn lij_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn